অবশেষে জেল থেকে ছাড়া পেলেন সারদাকাণ্ডে অভিযুক্ত তৃণমূল নেতা রজত মজুমদার। টানা পাঁচ মাস পর আজ সকালে রাজ্য পুলিসের এই প্রাক্তন ডিজি  আলিপুর জেল থেকে  মুক্তি পান। সোমবার তাঁর জামিনের আবেদন মঞ্জুর করে হাইকোর্টের ডিভিশন বেঞ্চ। সিবিআইয়ের তরফে প্রাক্তন এই পুলিসকর্তার জামিনের তীব্র বিরোধিতা করা হয়। কিন্তু   সিবিআই যথেষ্ট তথ্যপ্রমাণ জমা দিতে পারেনি, এই যুক্তিতেই আদালত তাঁর  জামিন মঞ্জুর করে।
 ওয়েব ডেস্ক: অবশেষে জেল থেকে ছাড়া পেলেন সারদাকাণ্ডে অভিযুক্ত তৃণমূল নেতা রজত মজুমদার। টানা পাঁচ মাস পর আজ সকালে রাজ্য পুলিসের এই প্রাক্তন ডিজি  আলিপুর জেল থেকে  মুক্তি পান। সোমবার তাঁর জামিনের আবেদন মঞ্জুর করে হাইকোর্টের ডিভিশন বেঞ্চ। সিবিআইয়ের তরফে প্রাক্তন এই পুলিসকর্তার জামিনের তীব্র বিরোধিতা করা হয়। কিন্তু   সিবিআই যথেষ্ট তথ্যপ্রমাণ জমা দিতে পারেনি, এই যুক্তিতেই আদালত তাঁর  জামিন মঞ্জুর করে। এদিকে, ইডি-র প্রশ্নবানের মুখে এবার পড়তে চলেছেন তৃণমূলের আরও এক সাংসদ কে ডি সিং। আর্থিক প্রতারণা মামলায় তাঁকে জিজ্ঞাসাবাদ করা হবে। কে ডি সিংয়ের সংস্থা অ্যালকেমিস্টের চিনে বিশাল অঙ্কের বিনিয়োগ রয়েছে। এই সংক্রান্ত তথ্যপ্রমাণ ইতিমধ্যে ইডি গোয়েন্দাদের হাতে এসেছে। তার সূত্র ধরেই কে ডি সিংকে জেরার জন্য নোটিস পাঠানো হচ্ছে। এত বড় বিনিয়োগের পিছনে টাকা কোথা থেকে এল, এ প্রশ্নের মুখে পড়তে হতে পারে তৃণমূল সাংসদকে।